stanford-oval/wikipedia huggingface dataset:
เอลิโอ

| เอลิโอ |
| --- | --- |
ใบปิดประชาสัมพันธ์
กำกับ:   โดมี ชิ  มาเดลีน ชาราเฟียน  เอเดรียน โมลินา 
อำนวยการสร้าง: แมรี อลิซ ดรัมม์
นักแสดงนำ:   โยนาส กิเบรบ  อเมริกา เฟอร์เรรา  จามีลา จามิล  แบรด การ์เร็ตต์ 
บริษัทผู้สร้าง: พิกซาร์แอนิเมชันสตูดิโอส์ 
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   13 มิถุนายน ค.ศ. 2025 (2025-06-13) 
ประเทศ: สหรัฐ
ภาษา: อังกฤษ
เอลิโอ (อังกฤษ: Elio) เป็นภาพยนตร์คอมพิวเตอร์แอนิเมชันแนววิทยาศาสตร์ และตลกผจญภัย สัญชาติอเมริกันที่กำลังจะเข้าฉาย ผลิตโดยวอลต์ดิสนีย์พิกเชอส์และพิกซาร์แอนิเมชันสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ บทประพันธ์และกำกับโดยเอเดรียน โมลินา (เป็นการกำกับเรื่องแรกของเขา) อำนวยการสร้างโดยแมรี อลิซ ดรัมม์ และอำนวยการสร้างบริหารโดยพีต ดอกเตอร์ พากย์เสียงนำโดยโยนาส กิเบรบ, อเมริกา เฟอร์เรรา, จามีลา จามิล และแบรด การ์เร็ตต์ เป็นภาพยนตร์เรื่องที่ 28 จากทั้งหมดที่ผลิตโดยสตูดิโอ เป็นเรื่องราวการติดตามเด็กชายอายุ 11 ปีที่ชื่อเอลิโอ โซลิส (กิเบรบ) ซึ่งบังเอิญกลายมาเป็นทูตอวกาศของดาวเคราะห์โลกโดยไม่ได้ตั้งใจ หลังจากถูกมนุษย์ต่างดาวส่งลำแสงไปยังคอมมิวนิเวิร์สเพื่อการติดต่อ เอลิโอต้องสร้างความสัมพันธ์ใหม่กับสิ่งมีชีวิตต่างดาวที่แปลกประหลาดและเอาชีวิตรอดจากการทดลองที่น่ากลัวหลายครั้ง
ภาพยนตร์เรื่องนี้ได้รับการประกาศอย่างเป็นทางการในงานดี23 เอ็กซ์โป ในเดือนกันยายน ค.ศ. 2022 โดยโมลินาและดรัมม์ได้เข้าร่วมโครงการนี้ในฐานะผู้กำกับและผู้ผลิตตามลำดับ ในขณะที่กิเบรบและเฟอร์เรราได้รับการเปิดเผยว่าจะรับบทพากย์เสียงนำ
เอลิโอมีกำหนดเข้าฉายในโรงภาพยนตร์สหรัฐในวันที่ 13 มิถุนายน ค.ศ. 2025
คำนำ

เป็นเวลาหลายศตวรรษแล้วที่ผู้คนร้องเรียกจักรวาลเพื่อค้นหาคำตอบ ในภาพยนตร์เรื่องใหม่ล่าสุดของดิสนีย์และพิกซาร์เรื่องเอลิโอ จักรวาลได้เรียกกลับมา! ภาพยนตร์ต้นฉบับเรื่องนี้จะแนะนำเด็กชายชื่อเอลิโอ ผู้ที่เคราะห์ร้ายที่มีจินตนาการที่กระตือรือร้น และพบว่าตัวเองถูกส่งไปยังคอมมิวนิเวิร์สโดยไม่ได้ตั้งใจ ซึ่งเป็นองค์กรระหว่างดาวเคราะห์ที่มีตัวแทนจากกาแลกซีอันไกลโพ้น เอลิโอถูกเข้าใจผิดพลาดว่าเป็นทูตของโลกที่ไปยังส่วนอื่น ๆ ของจักรวาล และไม่ได้เตรียมตัวให้พร้อมสำหรับแรงกดดันแบบนั้น เอลิโอจะต้องสร้างความสัมพันธ์ใหม่กับสิ่งมีชีวิตต่างดาวที่แปลกประหลาด เอาชีวิตรอดจากการทดลองที่น่ากลัว และค้นหาว่าเขาคือใครอย่างแท้จริง
เสียงพากย์

โยนาส กิเบรบ รับบทเป็น เอลิโอ โซลิส, เด็กชายอายุสิบเอ็ดปีที่ถูกมนุษย์ต่างดาวเข้าใจผิดพลาดว่าเป็นทูตของโลก
อเมริกา เฟอร์เรรา รับบทเป็น พันตรีโอลกา โซลิส, แม่ของเอลิโอที่ดำเนินโครงการทางทหารลับสุดยอด
จามีลา จามิล รับบทเป็น เอกอัครราชทูตเควสตา, ทูตมนุษย์ต่างดาว
แบรด การ์เร็ตต์ รับบทเป็น เอกอัครราชทูตกริกอน, ทูตมนุษย์ต่างดาว
แหล่งข้อมูลอื่น

เว็บไซต์ทางการ
เอลิโอ ที่อินเทอร์เน็ตมูวีเดตาเบส
เอริก ไดเออร์

เอริก เจเรมี เอ็ดการ์ ไดเออร์ (อังกฤษ: Eric Jeremy Edgar Dier, นามสกุลออกเสียงว่า /ˈdaɪər/; เกิด 15 มกราคม ค.ศ. 1994) เป็นนักฟุตบอลอาชีพชาวอังกฤษเชื้อสายโปรตุเกส ปัจจุบันเล่นได้ทั้งในตำแหน่งกองกลางตัวรับ และกองหลังให้กับไบเอิร์นมิวนิก สโมสรในบุนเดิสลีกา และทีมชาติอังกฤษ
ชีวิตช่วงต้นและส่วนตัว

ไดเออร์เกิดที่เชลต์นัม กลอสเตอร์เชอร์ จากเจเรมีกับลูอีซ ไดเออร์ พ่อของเขาเคยเป็นนักกีฬาเทนนิสมืออาชีพ ไดเออร์เป็นหลานชายของเท็ด โครเกอร์ อดีตเลขาธิการสมาคมฟุตบอล (เอฟเอ) และประธานสโมสรฟุตบอลเชลต์นัมทาวน์ และลูกชายของหลานของปีเตอร์ โครเกอร์ โดยทั้งสองเคยเล่นระดับอาชีพให้กับสโมสรฟุตบอลชาร์ลตันแอธเลติก
ไดเออร์ย้ายจากประเทศอังกฤษไปยังประเทศโปรตุเกสตอนอายุ 7 ขวบ โดยแม่ของเขาได้รับการเสนองานฝ่ายต้อนรับในฟุตบอลชิงแชมป์แห่งชาติยุโรป 2004 ไดเออร์อาศัยอยู่ที่ภูมิภาคอัลการ์วึปีหนึ่งก่อนย้ายไปที่ลิสบอน ใน ค.ศ. 2010 พ่อแม่ของเขาเดินทางกลับอังกฤษ ส่วนไดเออร์ยังอยู่ที่โปรตุเกส ซึ่งขณะนั้น เล่นให้กับสปอร์ติกกลูบีดีปูร์ตูกาล
สถิติอาชีพ > สโมสร

| สโมสร | ฤดูกาล | ลีก> ดิวิชัน | ลีก> ลงแข่ง | ลีก> ประตู | เนชันนอลคัพ> ลงแข่ง | เนชันนอลคัพ> ประตู | ลีกคัพ> ลงแข่ง | ลีกคัพ> ประตู | ยุโรป> ลงแข่ง | ยุโรป> ประตู | รวม> ลงแข่ง | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| สปอร์ติงลิสบอน เบ | 2012–13 | ลีกาปรอ | 7 | 2 | — | — | — | — | — | — | 7 | 2 |
| สปอร์ติงลิสบอน เบ | 2013–14 | ลีกาปรอ | 9 | 0 | — | — | — | — | — | — | 9 | 0 |
| สปอร์ติงลิสบอน เบ | รวม | รวม | 16 | 2 | — | — | — | — | — | — | 16 | 2 |
| สปอร์ติงลิสบอน | 2012–13 | ปรีไมราลีกา | 14 | 1 | 0 | 0 | 1 | 0 | 0 | 0 | 15 | 1 |
| สปอร์ติงลิสบอน | 2013–14 | ปรีไมราลีกา | 13 | 0 | 0 | 0 | 3 | 0 | — | — | 16 | 0 |
| สปอร์ติงลิสบอน | รวม | รวม | 27 | 1 | 0 | 0 | 4 | 0 | 0 | 0 | 31 | 1 |
| ทอตนัมฮอตสเปอร์ | 2014–15 | พรีเมียร์ลีก | 28 | 2 | 1 | 0 | 3 | 0 | 4 | 0 | 36 | 2 |
| ทอตนัมฮอตสเปอร์ | 2015–16 | พรีเมียร์ลีก | 37 | 3 | 4 | 1 | 1 | 0 | 9 | 0 | 51 | 4 |
| ทอตนัมฮอตสเปอร์ | 2016–17 | พรีเมียร์ลีก | 36 | 2 | 4 | 0 | 1 | 0 | 7 | 0 | 48 | 2 |
| ทอตนัมฮอตสเปอร์ | 2017–18 | พรีเมียร์ลีก | 34 | 0 | 4 | 0 | 2 | 0 | 7 | 0 | 47 | 0 |
| ทอตนัมฮอตสเปอร์ | 2018–19 | พรีเมียร์ลีก | 20 | 3 | 1 | 0 | 1 | 0 | 6 | 0 | 28 | 3 |
| ทอตนัมฮอตสเปอร์ | 2019–20 | พรีเมียร์ลีก | 19 | 0 | 5 | 0 | 1 | 0 | 5 | 0 | 30 | 0 |
| ทอตนัมฮอตสเปอร์ | 2020–21 | พรีเมียร์ลีก | 28 | 0 | 0 | 0 | 4 | 0 | 7 | 0 | 39 | 0 |
| ทอตนัมฮอตสเปอร์ | 2021–22 | พรีเมียร์ลีก | 35 | 0 | 1 | 0 | 1 | 0 | 3 | 0 | 40 | 0 |
| ทอตนัมฮอตสเปอร์ | รวม | รวม | 237 | 10 | 20 | 1 | 14 | 0 | 48 | 0 | 319 | 11 |
| รวมอาชีพ | รวมอาชีพ | รวมอาชีพ | 280 | 13 | 20 | 1 | 18 | 0 | 48 | 0 | 366 | 14 |
↑  รวมเอฟเอคัพ
↑  รวมโปรตุเกส ลีกคัพ, ลีก/อีเอฟแอลคัพ
1 2 3  ลงแข่งในยูฟ่ายูโรปาลีก
↑  ลงแข่งในยูฟ่าแชมเปียนส์ลีกห้าครั้ง และในยูฟ่ายูโรปาลีกสองครั้ง
1 2 3  ลงแข่งในยูฟ่าแชมเปียนส์ลีก
↑  ลงแข่งในยูฟ่ายูโรปาคอนเฟอเรนซ์ลีก
สถิติอาชีพ > ทีมชาติ

| ทีมชาติ | ปี | ลงแข่ง | ประตู |
| --- | --- | --- | --- |
| อังกฤษ | 2015 | 2 | 0 |
| อังกฤษ | 2016 | 13 | 2 |
| อังกฤษ | 2017 | 8 | 1 |
| อังกฤษ | 2018 | 15 | 0 |
| อังกฤษ | 2019 | 2 | 0 |
| อังกฤษ | 2020 | 5 | 0 |
| รวม | รวม | 45 | 3 |
สถิติอาชีพ > ประตูในนามทีมชาติ

| ลำดับ | วันที่ | สถานที่ | Cap | คู่แข่ง | คะแนน | ผล | ประเภท | อ้างอิง |
| --- | --- | --- | --- | --- | --- | --- | --- | --- |
| 1 | 26 มีนาคม 2016 | โอลึมพีอาชตาดีอ็อน เบอร์ลิน ประเทศเยอรมนี | 3 |  เยอรมนี | 3–2 | 3–2 | กระชับมิตร |  |
| 2 | 11 มิถุนายน 2016 | สตาดเวลอดรอม มาร์แซย์ ประเทศฝรั่งเศส | 8 |  รัสเซีย | 1–0 | 1–1 | ฟุตบอลชิงแชมป์แห่งชาติยุโรป 2016 |  |
| 3 | 4 กันยายน 2017 | สนามกีฬาเวมบลีย์ ลอนดอน ประเทศอังกฤษ | 20 |  สโลวาเกีย | 1–1 | 2–1 | ฟุตบอลโลก 2018 รอบคัดเลือก |  |
เกียรติยศ

ทอตนัมฮอตสเปอร์
ฟุตบอลลีก/อีเอฟแอลคัพ รองชนะเลิศ: 2014–15, 2020–21
ยูฟ่าแชมเปียนส์ลีก รองชนะเลิศ: 2018–19
อังกฤษ
ยูฟ่าเนชันส์ลีก อันดับที่ 3: 2018–19
แหล่งข้อมูลอื่น

Profile at the Tottenham Hotspur F.C. website
Profile at the Football Association website
| ด ค กผู้เล่นชุดปัจจุบันของสโมสรฟุตบอลทอตนัมฮอตสเปอร์  |
| --- | --- |
 1 โยริส  4 โรเมโร  5 ฮอยปีแยร์  7 ซน (c)  8 บิสซูมา  9 รีชาร์ลีซง  10 แมดดิสัน  11 บรายัน  12 เอเมอร์สัน  13 วิคาริโอ  14 เปริชิช  15 ไดเออร์  17 โรเมโร  18 โล เซลโซ  19 เซสเซยง  20 ฟอร์สเตอร์  21 กูลูเชฟสกี  22 จอห์นสัน  23 ปอร์โร  27 โซโลมอน  29 ซาร์  30 เบนตังกูร์  33 เดวิส  35 ฟิลลิปส์  36 เบลิซ  37 ฟัน เดอ แฟ็น  38 อูดอกี  40 ออสติน  41 ไวต์แมน  43 จอห์น  51 คาร์ก  77 แอบบอตต์   ผู้จัดการ: พอสเตคอกลู
เอลฟ์ (มิดเดิลเอิร์ธ)

เอลฟ์ (อังกฤษ: elf) ตามความหมายในจินตนิยายชุดมิดเดิลเอิร์ธ ของ เจ. อาร์. อาร์. โทลคีน เป็นสิ่งมีชีวิตที่ถูกสร้างขึ้นโดยมหาเทพอิลูวาทาร์ มีชีวิตยืนยาวเท่ากับอายุของโลก จึงเสมือนหนึ่งว่าเป็นอมตะ คำว่า 'เอลฟ์' (Elf) เป็นคำที่โทลคีนเลือกมาจากตำนานโบราณเพื่อใช้แทนคำศัพท์แท้จริงอันเป็นชื่อของชนเผ่านี้ คือ เอลดาร์ (Eldar) ซึ่งเป็นคำในภาษาเควนยา หมายถึง 'ประชากรแห่งแสงดาว'
โทลคีนมักกล่าวเสมอว่า การตั้งชื่อต่าง ๆ ในผลงานของเขา มีเหตุจากรากฐานของเสียงและคำศัพท์ในภาษาเฉพาะที่เขาประดิษฐ์ขึ้น คือภาษาเควนยา และภาษาซินดาริน อย่างไรก็ดีคำศัพท์เหล่านั้นมักพ้องเสียงกับรูปภาษาโบราณอื่น ๆ โดยเฉพาะภาษาอังกฤษเก่า (Old English) การศึกษาผลงานของโทลคีนโดยพิจารณารากศัพท์ในภาษาอังกฤษเก่า ช่วยให้เข้าใจจุดมุ่งหมายในการประพันธ์ของโทลคีนมากขึ้น
เอลฟ์ ในผลงานของโทลคีน สื่อถึงอารยธรรมอันเก่าแก่ ความทรงภูมิปัญญา และความดีงามของโลก ซึ่งส่วนหนึ่งสืบทอดไหลเวียนอยู่ในร่างกายมนุษย์ โทลคีนสื่อความหมายนี้โดยการประพันธ์ให้เผ่าพันธุ์เอลฟ์ ได้วิวาห์กับเผ่าพันธุ์มนุษย์ มนุษย์ในยุคหลังจึงมีสายเลือดของเอลฟ์ผสมอยู่
ประวัติ > กำเนิดของเอลฟ์

ตามปกรณัมของ เจ. อาร์. อาร์. โทลคีน การตื่นของเอลฟ์ เป็นจุดเริ่มต้นนับยุคที่หนึ่งของยุคแห่งพฤกษา
พวกเอลฟ์เล่าสืบต่อกันมาว่า พวกเขาตื่นขึ้นที่ริมทะเลสาบคุยวิเอเนน ซึ่งเป็นทะเลสาบที่ตั้งอยู่ในดินแดนไกลโพ้นทางฟากตะวันออกของทวีปมิดเดิลเอิร์ธ กลุ่มที่ตื่นขึ้นเป็นกลุ่มแรกคือชาววันยาร์ กลุ่มที่สองคือ โนลดอร์ และกลุ่มที่สามคือชาวเทเลริ เวลานั้นโลกอาร์ดายังไม่มีดวงอาทิตย์และดวงจันทร์ มีแต่เพียงแสงสว่างจากแสงดาว พวกเอลฟ์จึงมองเห็นแสงดาวเป็นสิ่งแรก และหลงรักในแสงดาวเหล่านั้น
เมลคอร์ เป็นคนแรกที่ล่วงรู้ถึงการตื่นของเหล่าเอลฟ์ จึงลอบมาทำร้ายและจับตัวพวกเอลฟ์ไปทรมาน บ้างเชื่อกันว่านี่เป็นที่มาของพวกออร์ค คือการที่เมลคอร์เอาตัวพวกเอลฟ์ไปทรมานจนพิกลพิการ เป็นการทำลายสิ่งประดิษฐ์แสนวิเศษของอิลูวาทาร์
เมื่อเทพโอโรเมเสด็จประพาสมิดเดิลเอิร์ธคราวหนึ่ง จึงมาพบพวกเอลฟ์เข้า เหล่าวาลาร์ จึงมีดำริให้ชักชวนพวกเอลฟ์ให้เดินทางไปอยู่ด้วยกันกับพวกพระองค์ที่วาลินอร์ เพื่อให้รอดพ้นจากการรังควานของเมลคอร์ เกิดเป็นการอพยพครั้งใหญ่ของเอลฟ์ ซึ่งเป็นจุดแบ่งกลุ่มตระกูลของเอลฟ์อีกมากมายในเวลาต่อมา
ประวัติ > การแบ่งชาติพันธุ์ของเอลฟ์

เอลฟ์แบ่งได้เป็นกลุ่มดังต่อไปนี้
แบ่งตามการเข้าร่วมการเดินทางครั้งใหญ่
อวาริ : 'ผู้ปฏิเสธ' คือพวกที่ไม่ได้เข้าร่วมการเดินทางครั้งใหญ่
เอลดาร์ : เอลฟ์แห่งแสงดาว ซึ่งเดิมเป็นชื่อเรียกเอลฟ์ทั้งหมด ต่อมาใช้เรียกพวกที่เข้าร่วมการเดินทางเท่านั้น
แบ่งตามการเดินทางไปถึงอามัน
อามันยาร์ : เอลฟ์ที่ไปถึงอามัน
อูมันยาร์ : เอลฟ์ที่ไปไม่ถึงอามัน
แบ่งตามการได้เห็นแสงแห่งพฤกษา
คาลาเควนดิ : เอลฟ์แห่งแสงสว่าง คือพวกที่ได้เห็นแสงแห่งพฤกษา
มอริเควนดิ : เอลฟ์แห่งความมืด คือพวกที่ไม่ได้เห็นแสงแห่งพฤกษา
ประวัติ > ตระกูลต่าง ๆ

วันยาร์
โนลดอร์
เทเลริ
ภาษา

โทลคีนเป็นศาสตราจารย์ด้านภาษาศาสตร์ เขาได้ประดิษฐ์คิดค้นภาษาเอลฟ์ขึ้นจนสามารถใช้งานได้จริง มีไวยากรณ์และคำศัพท์มากพอจะใช้งานในชีวิตประจำวันได้ คือภาษาเควนยา และภาษาซินดาริน ซึ่งในนิยายของเขาระบุว่าทั้งสองภาษาเป็นภาษาที่เอลฟ์ในมิดเดิลเอิร์ธใช้งานกันเป็นภาษาหลัก
แต่โทลคีนยังประดิษฐ์ภาษาเอลฟ์ไว้อีกเป็นจำนวนมาก บางภาษาก็มีเพียงโครงร่างไวยากรณ์เท่านั้น หากว่าตามเนื้อเรื่องในจินตนิยาย เพื่อให้เข้าใจได้ง่าย ก็สามารถอธิบายได้ดังนี้ - เมื่อแรกที่พวกเอลฟ์ตื่นขึ้นที่คุยวิเอเนน พวกเขาสื่อสารกันด้วยภาษาเควนเดียนโบราณ ซึ่งเป็นต้นกำเนิดของภาษาเอลฟ์ทั้งปวง ต่อมาเมื่อพวกเอลฟ์อพยพแยกย้ายกันไปอยู่ในดินแดนต่าง ๆ จึงมีการพัฒนาทางภาษาของแต่ละกลุ่มแตกต่างกันออกไป
ภาษาต่าง ๆ ของพวกเอลฟ์ประกอบด้วย
เควนเดียนโบราณ
อวาริน (ภาษาของพวกเอลฟ์ที่ไม่ได้เข้าร่วมการเดินทางครั้งใหญ่)
ภาษาอวารินต่าง ๆ (อวารินบางส่วนผนวกรวมเข้ากับพวกนันดอรินด้วย)
คอมมอน เอลดาริน
เควนยา (ภาษาของชาวโนลดอร์และวันยาร์)
เควนด์ยา (หรือ วันยารินเควนยา) ภาษาของชาววันยาร์ที่ใช้อยู่ในวาลินอร์
โนลดอรินเควนยา (หรือ เควนยาพลัดถิ่น) ถือเป็นภาษาเอลฟ์ชั้นสูงของมิดเดิ้ลเอิร์ธ
คอมมอน เทเลริน (ภาษาของชาวเทเลริหรือลินดาร์ในช่วงแรก)
เทเลริน (ภาษาของชาวเทเลริที่เดินทางไปถึงทวีปอามัน)
นันดอริน (ภาษาของชาวนันดอร์)
สำเนียงซิลวันแห่งลุ่มแม่น้ำอันดูอิน
สำเนียงกรีนเอลฟ์แห่งออสซิริอันด์
ซินดาริน (ภาษาของชาวซินดาร์)
สำเนียงโดริอาธริน (ของชาวโดริอัธ)
สำเนียงฟาลาธริน (ของชาวฟาลัสและนาร์โกธรอนด์)
สำเนียงซินดารินเหนือ (ของชาวดอร์โธนิออนและฮิธลุม)
สำเนียงโนลโดริน (ของชาวโนลดอร์พลัดถิ่น)
ชื่ออื่น ๆ

ชื่อในภาษาเอลฟ์
เอลดาร์
เควนดิ
เอลดาลิเอ
ชื่อทั่วไป
ปฐมชน
บุตรแห่งแสงดาว
อมตะชน
บุตรผู้ใหญ่แห่งอิลูวาทาร์
ดูเพิ่ม

การตื่นของเอลฟ์
การอพยพครั้งใหญ่ของเอลฟ์
พราย
แหล่งข้อมูลอื่น

SpringOfArda เก็บถาวร 2007-03-10 ที่ เวย์แบ็กแมชชีน เป็นเว็บไทย ที่มีเรื่องเกี่ยวกับ ลอร์ดออฟเดอะริงส์ และ เรื่องอื่น ๆ ของ คุณโทลคีน
ThaiElves เว็บไซต์ไทยเกี่ยวกับภาษาเอลฟ์ หนึ่งใน Tolkien Links ของ Encyclopedia of Arda
เอสบีเอสวัน

เอสบีเอสวัน (อังกฤษ: SBS One หรือเขียนว่า SBS ONE) เป็นสถานีโทรทัศน์แห่งชาติในออสเตรเลีย ออกฉายเมื่อวันที่ 24 ตุลาคม ค.ศ. 1980 เป็นสถานีเครือข่ายของเอสบีเอส ออกฉายทั่วประเทศ จากข้อมูลในปี ค.ศ. 2009 เอสบีเอสวัน มียอดส่วนแบ่งผู้ชม 5.8%
เอสพลานาด

เอสพลานาด (อังกฤษ: esplanade) อาจหมายถึง
ดิ เอสพละนาด ห้างสรรพสินค้าในประเทศไทย ประกอบด้วย
เอสพลานาด รัชดาภิเษก บริหารงานโดย เซ็นทรัลพัฒนา
เอสพลานาด งามวงศ์วาน-แคราย บริหารงานโดย เมเจอร์ ดีเวลอปเมนท์
เอสพลานาด (โรงละคร) ชื่อโรงละครที่มีชื่อเสียงขนาดใหญ่ในประเทศสิงคโปร์
เอสพลานาด (อัลกอนควิน) บริเวณแหล่งชอปปิงในเมืองอัลกอนควินในรัฐอิลลินอย
ในความหมายภาษาอังกฤษ เอสพลานาด หมายถึง ทางเดินริมทะเล หรือทางเดินริมแม่น้ำขนาดใหญ่
เอวีไอดอล

เอวีไอดอล (อังกฤษ: AV idol; AV ย่อมาจาก adult video) หรือในภาษาญี่ปุ่นเรียก นักแสดงเอวี (ญี่ปุ่น: AV女優; โรมาจิ: Ēbui Joyū; อังกฤษ: AV actress) เป็นไอดอลญี่ปุ่นซึ่งทำงานในวงการภาพยนตร์สำหรับผู้ใหญ่ มีทั้งที่เป็นนักแสดงและเป็นนางแบบแล้วแต่ประเภทภาพยนตร์ซึ่งมีตั้งแต่ที่ไอดอลเพียงนุ่งน้อยห่มน้อยแล้วเดินไปมา จนถึงไอดอลประกอบกิจกรรมทางเพศอย่างถึงพริกถึงขิง
นับแต่อุตสาหกรรมภาพยนตร์สำหรับผู้ใหญ่ญี่ปุ่นขึ้นสู่ความรุ่งโรจน์เมื่อต้นคริสต์ทศวรรษที่ 1980 เป็นต้นมา มีเอวีไอดอลเปิดตัวปีละหลายร้อยคน แต่ละคนมีผลงานภาพยนตร์ปีละห้าถึงสิบเรื่อง และโดยเฉลี่ยแล้วส่วนใหญ่มีอายุการทำงานเพียงหนึ่งปี แต่ก็มีเอวีไอดอลบางคนสามารถคงความนิยมไว้เป็นเวลายาวนานกว่านั้น ไอดอลเหล่านี้มักเป็นประเภทซึ่งเป็นที่จดจำของสาธารณชน หรือมีบทบาทสำคัญในวงอุตสาหกรรมโดยประการอื่น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เอวีไอดอล
เอลเลียต แอนเดอร์สัน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เอลเลียต แอนเดอร์สัน
วันเกิด:   (2002-11-06) 6 พฤศจิกายน ค.ศ. 2002 (22 ปี)
ส่วนสูง:  1.79 m (5 ft 10 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  นอตทิงแฮมฟอเรสต์
เอลเลียต แอนเดอร์สัน (อังกฤษ: Elliot Anderson; เกิด 6 พฤศจิกายน ค.ศ. 2002) เป็นนักฟุตบอลอาชีพที่เล่นให้กับทีมนอตทิงแฮมฟอเรสต์ในพรีเมียร์ลีกในตำแหน่งกองกลาง เกิดในอังกฤษ ปัจจุบันเป็นนักฟุตบอลทีมชาติสกอตแลนด์รุ่นอายุไม่เกิน 21 ปี
ประวัติ

แอนเดอร์สันมาจาก Whitley Bay, Tyne and Wear เจฟฟ์ อัลเลน ตาของเขาเล่นในตำแหน่งปีกซ้ายให้กับนิวคาสเซิลยูไนเต็ดระหว่างปี ค.ศ. 1964 ถึง ค.ศ. 1968
ระดับสโมสร > นิวคาสเซิลยูไนเต็ด

แอนเดอร์สันเข้าร่วมทีมนิวคาสเซิลยูไนเต็ดครั้งแรกเมื่ออายุ 8 ขวบ โดยก่อนหน้านี้เคยอยู่ที่วอลล์เซนด์ บอยส์ คลับ และเซ็นสัญญาอาชีพฉบับแรกกับสโมสรในเดือนพฤศจิกายน ค.ศ. 2019 และเซ็นสัญญาระยะยาวอีกฉบับในปีต่อมาในวันเกิดอายุครบ 18 ปีของเขา เมื่อวันเสาร์ที่ 9 มกราคม ค.ศ. 2021 แอนเดอร์สันเปิดตัวในทีมชุดใหญ่โดยแพ้อาร์เซนอล 0–2 ในรอบที่ 3 ของเอฟเอคัพ ในวันจันทร์ที่ 18 มกราคม แอนเดอร์สันประเดิมนัดแรกในพรีเมียร์ลีกโดยพบกับทีมเดียวกันด้วยความพ่ายแพ้ 0–3 โดยลงมาเป็นตัวสำรองในนาทีที่ 87
ระดับสโมสร > บริสตอลโรเวอส์ (ยืม)

ในวันที่ 31 มกราคม ค.ศ. 2022 ซึ่งเป็นวันสุดท้ายของตลาดซื้อขายนักเตะฤดูหนาว แอนเดอร์สันย้ายไปร่วมทีมบริสตอลโรเวอส์ในลีกทูด้วยสัญญายืมตัวจนจบฤดูกาล 2021–22
วิทยาลัยอาชีวศึกษาเทคโนโลยีฐานวิทยาศาสตร์ (ชลบุรี)

| --- | --- |
ชื่อย่อ: วอท.ชลบุรี
คติพจน์: เรียนรู้ดี ฝีมือเด่น เน้นคุณธรรม นำคุณภาพชีวิต ส่งเสริมกิจประชาธิปไตย
ประเภท: วิทยาลัยอาชีวศึกษาเทคโนโลยีฐานวิทยาศาสตร์ สังกัด สำนักงานคณะกรรมการการอาชีวศึกษา กระทรวงศึกษาธิการ
สถาปนา: 28 มกราคม พ.ศ. 2551
ที่ตั้ง: 37 หมู่ 3  ตำบลบ้านเก่า  อำเภอพานทอง จังหวัดชลบุรี 20160
เว็บไซต์: http://www.sbtvc.ac.th/
วิทยาลัยอาชีวศึกษาเทคโนโลยีฐานวิทยาศาสตร์ (ชลบุรี) เดิมชื่อ วิทยาลัยการอาชีพพานทอง ประกาศจัดตั้งเมื่อ 24กุมภาพันธ์2540โดยนายสุขวิช รังสิตพลรัฐมนตรีว่าการกนะทรวงศึกษาธิการในขณะนั้น ต่อมากระทรวงศึกษาธิการ โดยสำนักงานคณะกรรมการการอาชีวศึกษา และกระทรวงวิทยาศาสตร์และเทคโนโลยี โดยสำนักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ ได้ร่วมกันจัดทำโครงการจัดตั้งโรงเรียนเทคโนโลยีฐานวิทยาศาสตร์นำร่อง โดยมีวิทยาลัยการอาชีพพานทอง เป็นสถานศึกษานำร่องแห่งแรก และได้รับความเห็นชอบจากคณะรัฐมนตรีเมื่อวันที่ 18 ธันวาคม 2550 ต่อมากระทรวงศึกษาธิการจึงประกาศเปลี่ยนชื่อวิทยาลัยเมื่อวันที่ 21พฤษภาคม 2552 เพื่อรองรับการขยายผลของนักเรียนโรงเรียนเทคโนโลยีฐานวิทยาศาสตร์ โดยใช้รูปแบบของห้องเรียนพิเศษในสถานศึกษาที่มีอยู่เดิม (school in school)
โรงเรียนเทคโนโลยีฐานวิทยาศาสตร์ จัดการศึกษาในระดับการศึกษาพื้นฐานช่วงชั้นที่ 4 (มัธยมศึกษาตอนปลาย) ที่มีหลักสูตรครอบคลุมการเรียนวิชาทั้งสายสามัญและสายอาชีพ เพื่อรองรับนักเรียนที่มีความสามารถพิเศษ (talented children) ทางการประดิษฐ์คิดค้น และพัฒนาเชิงเทคโนโลยี โดยส่งเสริมการพัฒนาศักยภาพ กระบวนการเรียนรู้และความสนใจที่จะพัฒนาตนเองไปสู่การเป็น"นักเทคโนโลยี"ในอนาคต ซึ่งถือเป็นจุดเด่นที่แตกต่างจากสายอาชีพแบบเดิมที่เน้นการผลิตกำลังคนในระดับผู้ใช้เทคโนโลยี หรือสายสามัญที่เน้นการสร้างนักวิจัยด้านวิทยาศาสตร์และเทคโนโลยี ดังตัวอย่างของโรงเรียนมหิดลวิทยานุสรณ์ โดยนักเรียนของโรงเรียนเทคโนโลยีฐานวิทยาศาสตร์จะมีความรู้ด้านวิทยาศาสตร์และคณิตศาสตร์ที่มีความเข้มข้นเท่านักเรียนสายสามัญ (วิทย์-คณิต) ในขณะที่มีทักษะด้านงานทางเทคโนโลยีเท่าเก่านักเรียนสายอาชีพ ภายใต้การเรียนการสอนแบบ Project-Based learning ที่มุ่งเน้นสร้างทักษะในการแก้ปัญหาและสร้างสรรค์สิ่งใหม่ๆ เพื่อรองรับการสร้างนวัตกรรมและสิ่งประดิษฐ์ให้กับภาคการผลิตและบริการต่อไปในอนาคต และเมื่อนักเรียนสำเร็จการศึกษาจากโรงเรียน จะสามารถเลือกศึกษาต่อได้ทั้งสายอุดมศึกษา หรือสายอาชีพ(ปวส.) ซึ่งจะมีการพัฒนาหลักสูตรพิเศษในการศึกษาเพื่อรองรับนักเรียนกลุ่มนี้เป็นการเฉพาะ
เกี่ยวกับวิทยาลัย

ที่ตั้ง ตั้งอยู่ในพื้นที่ของวิทยาลัยการอาชีพพานทอง(เดิม) เลขที่ 37 หมู่3 ตำบลบ้านเก่า อำเภอพานทอง จังหวัดชลบุรี รหัสไปรษณีย์ 20160 มีอาณาเขต 64 ไร่ โดยความร่วมมือสนับสนุนจากหลายฝ่าย อาทิ สมาชิกสภาผู้แทนราษฎรจังหวัดชลบุรี เจ้าอาวาสวัดบ้านเก่า ประธานชมรมกำนันผู้ใหญ่บ้านอำเภอพานทอง และประชาชนชาวอำเภอพานทอง
พื้นที่การศึกษา แบ่งพื้นที่ออกเป็น 2 เขต คือ วิทยาลัยอาชีวศึกษาเทคโนโลยีฐานวิทยาศาสตร์(ชลบุรี)เขต1 (ฝั่งโรงฝึกทักษะพื้นฐานและบ้านพักครู) และวิทยาลัยอาชีวศึกษาเทคโนโลยีฐานวิทยาศาสตร์(ชลบุรี)เขต2 (ฝั่งอาคารอำนวยการ อาคารเรียนและหอพักนักเรียนโครงการฯโรงเรียนเทคโนโลยีฐานวิทยาศาสตร์)
สีประจำวิทยาลัย : แดง-เหลือง
ต้นไม้ประจำวิทยาลัย
พ.ศ. 2540-2552 ต้นเบญพรรณพานทอง
พ.ศ. 2553-ปัจจุบัน ต้นราชพฤกษ์หรือต้นคูน
ประวัติ > เส้นเวลา

พ.ศ. 2541 เปิดทำการสอนครั้งแรกจัดการเรียนการสอนหลักสูตร ดังนี้ หลักสูตรประกาศนียบัตรวิชาชีพ(ปวช.) และหลักสูตรประกาศนียบัตรวิชาชีพชั้นสูง(ปวส.) ประเภทวิชา ช่างอุตสาหกรรม และบริการธุรกิจ ในสาขางานยานยนต์ และการบัญชี หลักสูตรวิชาชีพระยะสั้น  ในสาขาศิลปกรรม คหกรรม เกษตรกรรม และอุตสาหกรรม
พ.ศ. 2542 หลักสูตรประกาศนียบัตรวิชาชีพ(ปวช.) ในสาขาวิชาไฟฟ้าและอิเล็กทรอนิกส์ สาขางานไฟฟ้ากำลัง สาขางานอิเล็กทรอนิกส์และสาขางานคอมพิวเตอร์ธุรกิจ
พ.ศ. 2546 เปิดรับนักเรียน-นักศึกษา หลักสูตรประกาศนียบัตรวิชาชีพ(ปวช.) และหลักสูตรประกาศนียบัตรวิชาชีพชั้นสูง(ปวส.) ในระบบเทียบโอนความรู้และประสบการณ์ สาขาวิชาเครื่องกล สาขางานยานยนต์ สาขาวิชาไฟฟ้าและอิเล็กทรอนิกส์ สาขางานไฟฟ้ากำลัง สาขาวิชาไฟฟ้าและอิเล็กทรอนิกส์ สาขางานอิเล็กทรอนิกส์ สาขาวิชาเทคนิคอุตวาหกรรม สาขางานติดตั้งและบำรุงรักษา และสาขาวิชาพาณิชยการ สาขางานคอมพิวเตอร์ธุรกิจ สาขางานบัญชี
พ.ศ. 2551 เปิดรับนักเรียนหลักสูตรประกาศนียบัตรวิชาชีพ(ปวช.) สาขาวิชาช่างอุตสาหกรรมฐานวิทยาศาสตร์ ตามโครงการจัดตั้งโรงเรียนเทคโนโลยีฐานวิทยาศาสตร์นำร่อง
พ.ศ. 2552 เปลี่ยนชื่อวิทยาลัยการอาชีพพานทอง เป็น วิทยาลัยอาชีวศึกษาเทคโนโลยีฐานวิทยาศาสตร์(ชลบุรี)
ชื่อและสัญลักษณ์

วิทยาลัยอาชีวศึกษาเทคโนโลยีฐานวิทยาศาสตร์(ชลบุรี) เดิมชื่อ วิทยาลัยการอาชีพพานทอง ต่อมาเพื่อให้สอดคล้องกับบทบาทการดำเนินงานของสถานศึกษา วิทยาลัยการอาชีพพานทองได้มีหนังสือ(ที่ ศธ 0661.15 วันที่ 16 กุมภาพันธ์ 2552) แจ้งความประสงค์ขอเปลี่ยนชื่อวิทยาลัยฯ ไปยังกระทรวงศึกษาธิการ ซึ่งกระทรวงศึกษาธิการได้ประกาศเปลี่ยนชื่อวิทยาลัยเมื่อวันที่ 21พฤษภาคม 2552 เพื่อรองรับการขยายผลของนักเรียนโรงเรียนเทคโนโลยีฐานวิทยาศาสตร์ ตามประกาศกระทรวงศึกษาธิการ ประกาศ ณ วันที่ 21 พฤษภาคม พ.ศ. 2552 ลงนามโดยรัฐมนตรีว่าการกระทรวงศึกษาธิการ
โดยกระทรวงศึกษาธิการได้อนุมัติการเปลี่ยนชื่อสถานศึกษาเป็น "วิทยาลัยอาชีวศึกษาเทคโนโลยีฐานวิทยาศาสตร์(ชลบุรี)" ชื่อภาษาอังกฤษ Science Based Technology Vocational College(Chonburi) ตัวย่อ (SBTVC) จากเดิมคือ วิทยาลัยการอาชีพพานทอง ชื่อภาษาอังกฤษ Panthong Industrial and Community Education College ตัวย่อ วก.พานทอง
การดำเนินโครงการ

โครงการนี้ ถือเป็นโครงการใหม่ของสำนักงานคณะกรรมการการอาชีวศึกษา(สอศ.) เพื่อบ่มเพาะนักเรียนระดับ ปวช. ที่มีศักยภาพด้านการประดิษฐ์คิดค้นเชิงเทคโนโลยี โดยเริ่มดำเนินการตั้งแต่ปีการศึกษา 2551 ใช้รูปแบบของห้องเรียนพิเศษในสถานศึกษาที่มีอยู่เดิม (school in school) และนำร่องแห่งแรกที่ “วิทยาลัยอาชีวศึกษาเทคโนโลยีฐานวิทยาศาสตร์(ชลบุรี)” 
การดำเนินการในช่วงแรกจำเป็นต้องเตรียมความพร้อมหลายด้าน และยังมีข้อจำกัดอยู่หลายประการ แต่หลายฝ่ายที่เกี่ยวข้องทั้งในส่วนของผู้บริหาร สำนักงานคณะกรรมการการอาชีวศึกษา ผู้ทรงคุณวุฒิ และหน่วยงานพันธมิตรจากภายนอก เช่น สถาบันอุดมศึกษา สำนักงานพัฒนาวิทยาศาสตร์และเทคโนโลยีแห่งชาติ สำนักงานคณะกรรมการนโยบายวิทยาศาสตร์ เทคโนโลยี และนวัตกรรมแห่งชาติ รวมทั้ง การทุ่มเทของผู้บริหารและบุคลากรของวิทยาลัยฯ จนสามารถการสามารถขับเคลื่อนได้ในปีการศึกษา 2551 โดยมีรายละเอียดดังต่อไปนี้
การดำเนินโครงการ > การกำกับดูแลโครงการ

มีคณะกรรมการและคณะอนุกรรมการ จำนวน 4 ชุด เพื่อกำกับดูแลโครงการในด้านต่างๆ ทั้งด้านนโยบาย การบริหารจัดการ และวิชาการ ดังนี้
คณะกรรมการอำนวยการจัดตั้งและขยายจำนวนโรงเรียนเทคโนโลยีฐานวิทยาศาสตร์ เพื่อกำหนดนโยบาย ทิศทางการจัดตั้งและขยายจำนวนโรงเรียน รวมทั้งจัดหา ระดมทรัพยากรสนับสนุน และกำหนดหลักเกณฑ์การใช้จ่ายเงิน (ประธาน คุณเขมทัต สุคนธสิงห์)
คณะกรรมการบริหารโครงการจัดตั้งโรงเรียนเทคโนโลยีฐานวิทยาศาสตร์นำร่อง เพื่อดำเนินการจัดตั้งโรงเรียนฯ และบริหารจัดการโครงการให้เป็นไปตามเป้าหมาย (ประธาน เลขาธิการ  สอศ.)
คณะกรรมการวิชาการโครงการจัดตั้งโรงเรียนเทคโนโลยีฐานวิทยาศาสตร์นำร่อง เพื่อพัฒนาและจัดทำหลักสูตร รวมทั้งประสานกับสถาบันอุดมศึกษาในด้านการศึกษาต่อของนักเรียนในโครงการ (ประธาน ดร.กฤษณพงศ์ กีรติกร)
คณะอนุกรรมการพัฒนาหลักสูตรโรงเรียนเทคโนโลยีฐานวิทยาศาสตร์นำร่อง เพื่อพัฒนาหลักสูตร แผนการเรียนการสอน และหลักเกณฑ์การรับนักเรียน (เป็นคณะอนุกรรมการภายใต้คณะกรรมการวิชาการฯ)(ประธาน รศ.ดร.สมชาย จันทร์ชาวนา)
คณะกรรมการชุดที่ 1-3 แต่งตั้ง โดยรัฐมนตรีว่าการกระทรวงศึกษาธิการ (นายวิจิตร ศรีสอ้าน เป็นรัฐมนตรีในขณะนั้น) และคณะอนุกรรมการชุดที่ 4 แต่งตั้ง โดยคณะกรรมการวิชาการฯ สำหรับการจัดประชุมคณะกรรมการ/คณะอนุกรรมการ
การดำเนินโครงการ > ที่ปรึกษาทางวิชาการ

วิทยาลัยฯ ได้ร่วมมือกับมหาวิทยาลัยเทคโนโลยีพระจอมเกล้าธนบุรี เป็นที่ปรึกษาด้านวิชาการ สำหรับการเรียนการสอนแบบ Project-based teaching and learning และให้คำปรึกษาแก่ครูของวิทยาลัยที่เป็นครูพี่เลี้ยงในการทำโครงงาน
การดำเนินโครงการ > ที่ปรึกษาทางวิชาการ > บทบาทของมหาวิทยาลัยพี่เลี้ยง

พัฒนารูปแบบการเรียนการสอนวิชาโครงงาน PjBL
พัฒนาหลักสูตรการฝึกอบรมนักเรียนและพัฒนาครู
พัฒนาแผนและรูปแบบการจัดกิจกรรมพัฒนานักศึกษา
ให้คำปรึกษาในการแก้ปัญหาการดำเนินงานของวิทยาลัยฯ (ทุกๆ 2 สัปดาห์)
ออกแบบวิธีการและร่วมคัดเลือกนักศึกษาใหม่
ให้คำปรึกษาโครงการพิเศษอื่นๆ ของวิทยาลัยฯ
สนับสนุนการประชาสัมพันธ์โครงการโรงเรียนเทคโนโลยีฐานวิทยาศาสตร์
ร่วมเป็นกรรมการสอบโครงงานของนักศึกษาในรายวิชาโครงงาน
การดำเนินโครงการ > การจัดการเรียนการสอน

เป็นลักษณะของโรงเรียนประจำ เพื่อให้สามารถพัฒนาศักยภาพของนักเรียนได้อย่างเต็มที่และเข้มข้น โดยมีการจัดกิจกรรมการเรียนการสอนทั้งในเวลาเรียนและนอกเวลาเรียน นอกจากนี้ ยังมีการให้คำปรึกษาเพิ่มเติมในรายวิชาต่างๆ และการทำโครงงาน 	วิชาในกลุ่มวิชาสามัญ อาทิ ภาษาไทย สังคมศึกษาฯ ศิลปฯ และวิชาชีพ สอนโดยครูของวิทยาลัยฯ สำหรับวิชาคณิตศาสตร์ วิทยาศาสตร์ (ฟิสิกส์ เคมี ชีววิทยา) และวิชาชีพบางวิชา สอนโดยคณาจารย์จากสถาบันอุดมศึกษา (ตารางที่ 3) และมีครูพี่เลี้ยงเป็นจุดเชื่อม คอยชี้แนะ ถ่ายทอด ให้คำปรึกษา ทบทวนบทเรียนให้กับนักเรียน และกระตุ้นให้นักเรียนนำความรู้ด้านวิทยาศาสตร์และคณิตศาสตร์ไปเชื่อมต่อทักษะด้านวิชาชีพ เพื่อพัฒนาไปเป็นโครงงานในภาคเรียนต่อๆ ไป นอกจากนี้ ยังมีการเชิญครูชาวต่างประเทศมาสอนวิชาภาษาอังกฤษ เพื่อพัฒนาทักษะการใช้ภาษาต่างประเทศให้กับนักเรียน